[{"text_idx": "#000007", "text": "Amser maith yn o\u0302l, yn agos i fynyddoedd Eryri yng Ngogledd Cymru, roedd tywysog dewr a pharchus o\u2019r enw Llywelyn yn byw."}, {"text_idx": "#000008", "text": "Roedd gan Llywelyn gi dewr a ffyddlon o\u2019r enw Gelert. Roedd y ddau wrth eu boddau yn hela gyda\u2019i gilydd yn y mynyddoedd."}, {"text_idx": "#000009", "text": "Roedd gan Llywelyn mab bach annwyl iawn. Yn anffodus bu farw mam y babi, a thorrodd hyn galon Llywelyn. Roedd Llywelyn wedi addo i\u2019w wraig y byddai\u2019n gofalu am eu mab, a dyna a wnaeth."}, {"text_idx": "#000010", "text": "Roedd Llywelyn yn edrych ymlaen at ei fab tyfu er mwyn i\u2019r ddau ohonynt fynd i hela gyda\u2019i gilydd. Edrychodd ymlaen i\u2019r ddau\u2019n hela\u2019r bleiddiaid mawr a\u2019r anifeiliaid gwyllt eraill oedd yn byw ym mynyddoedd a choedwigoedd tywyll Gogledd Cymru."}, {"text_idx": "#000011", "text": "Un diwrnod, roedd Llywelyn a\u2019i ffrindiau yn paratoi i fynd hela. Roedd y babi\u2019n cysgu\u2019n drwm yn ei grud ar bwys y ta\u0302n mawr twym, gyda\u2019r nyrs oedd yn gofalu amdano yn agos."}, {"text_idx": "#000012", "text": "Penderfynnodd Llywelyn i adael Gelert i ofalu am ei gartref a\u2019i fab."}, {"text_idx": "#000013", "text": "Daeth Llywelyn adref yn hwyr. Roedd wedi blino\u2019n la\u0302n, felly roedd e\u2019n edrych ymlaen at weld ei fab ac ymlacio o flaen y ta\u0302n."}, {"text_idx": "#000014", "text": "Ond wrth iddo fynd i mewn i\u2019r ystafell gwelodd olygfa ofnadwy..."}, {"text_idx": "#000015", "text": "Roedd popeth yn ben i waered, roedd lluniau wedi\u2019u rhwygo o\u2019r wal a roedd crud y baban yn wag ar y llawr. Roedd bron popeth wedi\u2019u rhwygo\u2019n ddarnau a wedi\u2019u orchuddio gyda gwaed, hyd yn oed y blancedi oedd yn nghrud y baban."}, {"text_idx": "#000016", "text": "Clywodd Llywelyn pawennau yn agosau. Trodd o gwmpas i weld Gelert, ei gi fyddlon, wedi ei staenio gan waed."}, {"text_idx": "#000017", "text": "\u2018Y CI DDRWG!\u2019 rhuodd y tywysog. \u2018Rwyt ti wedi lladd fy mab!\u2019"}, {"text_idx": "#000018", "text": "Heb oedi, gafaelodd Llywelyn yn ei ddagr. O fewn eiliadau, roedd Llywelyn wedi lladd y ci. \u2018Fy mab, fy mab annwyl!\u2019 criodd Llywelyn."}, {"text_idx": "#000019", "text": "Wrth iddo edrych lawr ar gorff Gelert, clywodd Llywelyn cri gwan yn agos i\u2019r crud. Rhuthrodd Llywelyn draw a gafaelodd yn ei fab yn dynn."}, {"text_idx": "#000020", "text": "Yn rhy hwyr, trodd Llywelyn i weld corff blaidd anferth yn gorwedd yn farw ar y llawr ar bwys y crud."}, {"text_idx": "#000021", "text": "Diolch i Gelert, roedd y babi yn ddianaf, gyda dim un crafiad na darn o waed arno."}, {"text_idx": "#000022", "text": "Roedd Llywelyn llawn euogrwydd. Roedd wedi lladd ei gi ffyddlon a dewr, y ci oedd wedi achub bywyd ei fab trwy ladd y blaidd."}, {"text_idx": "#000023", "text": "Claddwyd corff Gelert y tu allan i waliau\u2019r castell, ar bwys yr afon."}, {"text_idx": "#000024", "text": "Yna, mae yn garreg anferth sydd gydag enw Gelert arni yn dweud hanes y ci enwog."}, {"text_idx": "#000025", "text": "Allwch chi ddyfalu enw\u2019r pentref yma?"}]